b'\n_START_ARTICLE_\nLapor\n_START_PARAGRAPH_\nLaporovec je vrsta sedimentne kamnine, sive do rumenkaste barve. Nastane s sprijetjem zrn gline, melja in apnenca ali dolomita. Razen glinenih mineralov vsebuje tudi kalcit ali dolomit. Tipi\xc4\x8dni muljevci vsebujejo manj kot 10\xc2\xa0% kalcita, medtem ko je za laporovce obi\xc4\x8dajna koli\xc4\x8dina kalcita med 30 in 70\xc2\xa0%._NEWLINE_Zaradi prisotnosti kalcita laporovce lo\xc4\x8dimo od muljevcev po reakciji z 10\xc2\xa0% HCl - laporovci bodo reagirali, muljevci pa ne._NEWLINE_Lapor se uporablja za izdelavo cementa.'